Škoda 25Tr Irisbus

Škoda 25Tr Irisbus je dvojčlánkový nízkopodlažný trolejbus odvodený zo štandardného typu Škoda 24Tr Irisbus. V rokoch 2004 – 2014 bol vyrábaný firmami Škoda Electric (elektrická výzbroj vozov a konečná montáž) a Irisbus (mechanická časť).

 Konštrukcia 
Trolejbusy 25Tr (rovnako ako štandardná verzia 24Tr) využívajú upravené autobusové karosérie vozov Citybus 18M a Citelis 18M. Voz 25Tr je trojnápravový trolejbus so samonosnou karosériou. Interiér vozu je nízkopodlažný, iba sedačky sú umiestnené na vyvýšených stupňoch. Trolejbus má aj možnosť tzv. kneelingu (schopnosť vypustiť vzduch z pravej strany vypružení), vďaka ktorému je možné nástupnú výšku do vozu ešte znížiť. V pravej bočnici sa nachádzajú štvoro dvojkrídlové dvere, ktoré majú zabudované dopytové otváranie.

Elektrická výzbroj na báze IGBT tranzistorov je čo možno najviac unifikovaná so štandardnou verziou 24Tr. Na rozdiel od svojho predchodcu 22Tr, je voz 25Tr len jednomotorový so zadnou hnacou nápravou. Na prianie zákazníka je možné aj do vozu zabudovať pomocný naftový agregát alebo trakčnú akumulátorovú NiCd batériu, čo umožňuje jazdu trolejbusu mimo trolejové vedenie.

Prvý vyrobený voz 25Tr má karosériu z autobusu Citybus (prototypový zlínský voz ev. č. 401), vozy vyrábané od konca roku 2005 využívajú karoserie autobusu Citelis. Do konca roka 2007 boli pritom využívané karosérie s označením Citelis 1A, odvtedy sú používané upravené skrine Citelis 1B. Oproti typu 1A s prednou tuhou nápravou disponujú prednú výkyvnú polonápravami, čo umožnilo rozšíriť uličku medzi prvými a druhými dverami, ďalším rozdielom je nízkopodlažný aj zadného článku (znížená podlaha bez schodov), odlišné kĺbové spojenie a ďalšie úpravy. Vozy s touto karosériou, niekedy označované ako 25TrBT, tiež majú upravenú elektrickú výzbroj a odlišnú zástavbu strechy s plastovými krytmi. Vozidlá s pomocným dieselovým agregátom majú zabudovaný motor spĺňajúci normu EURO 4. Prvé vyrobeným vozidlom Citelis 1B (vrátane dieselagregátu) sa stal zlínský trolejbus evidenčného čísla 407.

 Prototyp 
Prototyp trolejbusu 25Tr bol odbornej verejnosti predstavený 15. júla 2004. V nasledujúcich mesiacoch bol prezentovaný a skúšaný (aj v prevádzke s cestujúcimi) v Plzni, Ústí nad Labem, Českých Budějoviciach, Brne a v Zlíne, kde takisto svoju okružnú jazdu po Česku skončil. Dostal tu evidenčné číslo 401 a bol zaradený do pravidelnej prevádzky. Už ako zlínský voz 401 bol prvýkrát nasadený do prevádzky 1. mája 2005. V novembri 2019 bol pre zlý stav odstavený. 

 Dodávky trolejbusov 
Výroba trolejbusov 25Tr prebiehala v rokoch 20052014.

 Súčasný štát Mesto Stránka Karoséria Roky dodávok Počet vozov Evidenčné číslapri dodaní Poznámky Zdroj  Brno stránka Citelis 1B 20072009 9 3609–3617    České Budějovice stránka Citelis 1A 2005–2007 13 58–70    Citelis 1B 20082012 18 71–88   Chomutov – Jirkov stránka Citelis 1B 2009 1 026    Plzeň stránka Citelis 1B 2009 5 520–524 všetky s dieselagregátom  Teplice stránka Citelis 1B 2008 2 212, 213    Ústí nad Labem stránka Citelis 1A 2006 6 604–609    Zlín – Otrokovice stránka Citybus 2005 1 401 prototyp, s dieselagregátom  Citelis 1A 20062007 5 402–406 všetky s dieselagregátom Citelis 1B 20072014 7 407–413 všetky s dieselagregátom  Bratislava stránka Citelis 1A 2006 6 6701–6706 všetky s dieselagregátom  Prešov stránka Citelis 1A 20062007 3 704, 707, 708    Citelis 1B 2008 2 709, 710  

 Referencie 



 Iné projekty 

25Tr
Kategória:Trolejbusy Iveco
Kategória:Kĺbové trolejbusy